Obec Vlčkovce v zmysle § 6 ods. 1) zákona č. 369/1990 Zb. o obecnom zriadení v znení neskorších predpisov a ustanovenie § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“)

v y d á v a

toto

**Všeobecne záväzné nariadenie obce Vlčkovce**

**č. 2/2022**

**o miestnom poplatku za komunálne odpady a drobné stavebné**

**odpady na území obce Vlčkovce**

|  |  |
| --- | --- |
| **Návrh VZN –** vyvesený na úradnej tabuli obce a zverejnený na webovom sídle obce: | 25.11.2022 |
| **Lehota na predloženie pripomienok k návrhu VZN:** do (včítane) | 5.12.2022 |
| **Doručené pripomienky** (počet): |  |
| **Vyhodnotenie pripomienok k návrhu VZN uskutočnené** dňa: |  |
| **Vyhodnotenie pripomienok k návrhu VZN doručené poslancom** dňa: |  |
| **VZN schválené** Obecným zastupiteľstvom obce Vlčkovce: | 12.12.2022 |
| **VZN vyvesené** na úradnej tabuli obce a zverejnené na webovom sídle obce:  | 13.12.2022 |
| **VZN nadobúda účinnosť dňa:** | 1.1.2023 |

**§ 1**

**Úvodné ustanovenie**

Obecné zastupiteľstvo vo Vlčkovciach podľa  § 11 ods. 4 písm. d/  Zákona  č. 369/1990 Zb. o obecnom zriadení v znení neskorších predpisov  rozhodlo, že zavádza s účinnosťou od 1. januára 2023  miestny poplatok za komunálne odpady a drobné stavebné odpady.

 **POPLATOK**

 **§ 2**

**(1)**Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z.

**(2)**Toto všeobecne záväzne nariadenie upravuje:

-stanovenie sadzieb poplatku v nadväznosti na zavedený zber odpadu,

- určenie spôsobu vyrubenia a platenia poplatku,

- stanovenie podmienok pre vrátenie, zníženie a odpustenie poplatku.

**(3)** Pre účely tohto VZN sa zdaňovacím obdobím poplatku rozumie kalendárny rok

 **§3**

 **Sadzba poplatku**

1. Obec Vlčkovce stanovuje:

a)sadzba poplatku – 0,0685 Eur /osoba/kalendárny deň,

b)sadzba poplatku – 0,05 Eur/kilogram drobného stavebného odpadu bez škodlivín,

 **§4**

 **Postup obce pri vyrubení poplatku, splatnosť poplatku a spôsob zaplatenia poplatku**

**(1)**Obec v zmysle § 81 zákona č. 582/2004 Z.z. vyrubuje poplatok podľa § 6 ods. 1 písm. a), b), tohto VZN rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

**(2)**Obec môže určiť platenie poplatku podľa § 6 ods.1 písm. a),b) tohto VZN v splátkach , pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.

**(3)**Poplatník môže zaplatiť poplatok:

a) na účet správcu dane, ktorý je uvedený v rozhodnutí

b)hotovosťou do pokladne,

 **§5**

 **Vrátenie poplatku**

**(1)**Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia, a preukáže splnenie podmienok na vrátenie poplatku alebo jeho pomernej časti.

**(2)**Podmienky pre vrátenie poplatku alebo jeho pomernej časti sú:

-písomná žiadosť o vrátenie poplatku,

-musí zaniknúť dôvod spoplatnenia (zrušenie trvalého, resp. prechodného pobytu, zánik práva užívania nehnuteľnosti, úmrtie).

**(3)**Obe vyššie uvedené podmienky o vrátení poplatku musia byť splnené kumulatívne.

**(4)**Ak má poplatník a spoplatnené osoby, za ktorých poplatník plní poplatkovú povinnosť, daňové nedoplatky na miestnych daniach a miestnom poplatku za komunálne odpady a drobné stavebné odpady voči obci Vlčkovce, správca dane pomernú časť poplatku poplatníkovi nevráti, ale ju použije v súlade so zákonom.

 **§6**

 **Zníženie a odpustenie poplatku**

**(1)**Obec na základe písomnej žiadosti poplatníka zníži poplatok za obdobie , za ktoré poplatník obci preukáže splnenie podmienok na zníženie poplatku a predloží podklady uvedené v od. (2) § 9 tohto VZN.

**(2)**Podkladmi pre zníženie poplatku sú:

- potvrdenie študentského domova alebo internátu o ubytovaní,

- v prípade, ak ide o žiaka alebo študenta, ktorý navštevuje školu so sídlom mimo územia SR, potvrdenie o návšteve školy,

- nájomna zmluva, ktorej predmetom je nájomný vzťah k nehnuteľnosti mimo územia obce.

**(3)**Správca poplatku odpustí poplatok, ak sa spoplatnenej osobe poskytuje dlhodobá starostlivosť v zariadení sociálnych alebo zdravotných služieb,

**§ 7**

**Záverečné ustanovenia**

**(1)** Dohľad nad dodržiavaním a kontrolu dodržiavania tohto VZN č. 2/2022 o miestnom poplatku za komunálne odpady a drobné stavebné odpady v obci Vlčkovce vykonáva starostom poverený pracovník Obecného úradu vo Vlčkovciach.

**(2)** Návrh tohto VZN bol zverejnený na úradnej tabuli obce a na webovom sídle obce v lehote uvedenej v § 6 ods. 3 zákona č. 369/1990 Zb. o obecnom zriadení v znení neskorších predpisov.

**(3)** Obecné zastupiteľstvo obce Vlčkovce schválilo VZN č. 2/2022 na svojom rokovaní dňa 12.12.2022 nariadením č. 4/2022.

**(4)** VZN č. 2/2022 nadobúda účinnosť dňom 01. januára 2023.

**(5)** Dňom nadobudnutia účinnosti tohto všeobecne záväzného nariadenia sa ruší VZN č. 2/2021.

Vo Vlčkovciach, dňa 12.12.2022

 Ing. Ivan Dobrovodský

 Starosta obce